Θέμα 2ο
2.1 Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση, τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη.
Σε ότι αφορά τα εσωτερικά και εξωτερικά εξαρτήματα του λέβητα:
α. Τα τροφοδοτικά επιστόμια χρησιμεύουν για τη διατήρηση του μέγιστου ορίου πιέσεως ασφάλειας του λέβητα.
β. Ο εξαφριστικός κρουνός ανοίγεται κατά διαστήματα, για να επιτρέψει την έξοδο ελαιωδών ουσιών και λιπαρών αφρών, που μπορεί να επιπλέουν, πάνω στην επιφάνεια του νερού.
γ. Τα εμποδιστικά διαφράγματα, τα οποία τοποθετούνται μέσα στον υδροθάλαμο, έχουν σκοπό να εμποδίζουν τη μετακίνηση μάζας του νερού στο διατοιχισμό του σκάφους.
δ. Ο εξαεριστικός κρουνός τοποθετείται στο χαμηλότερο σημείο του ατμοθαλάμου.
ε. Οι υδροδείκτες συγκοινωνούν με τον ατμοθάλαμο και τον υδροθάλαμο.

2.2 Να γράψετε τον αριθμό για κάθε ένα από τα κενά και δίπλα τη λέξη που συμπληρώνει σωστά την πρόταση. Οι λέξεις που δίνονται: αναρροφούν, καταθλίβουν.
«Τα τροφοδοτικά ιππάρια ή αντλίες είναι παλινδρομικές ή περιστροφικές αντλίες, οι οποίες _______________ (1) το τροφοδοτικό νερό προς τον λέβητα.
Τα ιππάρια ή αντλίες πετρελαίου είναι παλινδρομικές ή περιστροφικές αντλίες, οι οποίες, μέσω φίλτρων _______________ (2) το πετρέλαιο από τις δεξαμενές και το _______________ (3), μέσω του προθερμαντήρα πετρελαίου και φίλτρων, προς τους καυστήρες.
Οι ανεμιστήρες τεχνητού ελκυσμού είναι μηχανήματα, που ____________ (4) τα καυσαέρια από την καπνοδόχο και τα οδηγούν με μεγαλύτερη ταχύτητα προς την ατμόσφαιρα, ή _______________ (5) αέρα υπό πίεση προς την εστία.»

